DIICOT a clasat O TREIME din dosarele de trafic de persoane și de minori aflate în lucru. Cifrele îngrijorătoare ale justiției.
Suntem printre primele locuri la traficul de persoane în Europa. Totuși, nu facem progrese mari pentru a eradica acest flagel. Procurorii DIICOT au clasat, anul trecut, o treime din dosarele aflate în lucru.
Asta deși, miniștrii din Guverul Orban declarau că se lucrează la nivel înalt pentru prinderea traficanților.Anul trecut, procurorii DIICOT din toată țara au instrumentat 1420 de dosare de trafic de persoane și de minori, însă au clasat 422.Doar 252 de persoane au fost trimise în judecată și avem numai 127 de arestați în urma anchetelor procurorilor.Cifrele din 2020 sunt similare cu cele din anul precedent, ceea ce înseamnă că nu au fost luate măsuri concrete pentru combaterea fenomenului și nu s-au făcut modificări legislative semnificative, nici în ultimul an, în care am avut un Guvern PNL.Potrivit datelor oficiale, în 2020, doar 9 inculpați și-au recunoscut vina, iar alte 7 persoane au fost achitate.Din totalul victimelor înregistrate, 151 sunt minori.